CELEX: 22022D1114
Language: sk
Date: 2022-03-18 00:00:00
Title: Rozhodnutie Spoločného Výboru EHP č. 46/2022 z 18. marca 2022, ktorým sa mení príloha I (Veterinárne a fytosanitárne záležitosti) k Dohode o EHP [2022/1114]

7.7.2022   
               
               
                  SK
               
               
                  Úradný vestník Európskej únie
               
               
                  L 182/12
               
            
         ROZHODNUTIE SPOLOČNÉHO VÝBORU EHP č. 46/2022
         z 18. marca 2022,
         ktorým sa mení príloha I (Veterinárne a fytosanitárne záležitosti) k Dohode o EHP [2022/1114]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Delegované nariadenie Komisie (EÚ) 2021/1705 zo 14. júla 2021, ktorým sa mení delegované nariadenie (EÚ) 2020/692, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa vstupu zásielok určitých zvierat, zárodočných produktov a produktov živočíšneho pôvodu do Únie a ich premiestňovania a zaobchádzania s nimi po ich vstupe do Únie (1), sa má začleniť do Dohody o EHP.
                  
               
                     (2)
                  
                  
                     Delegované nariadenie Komisie (EÚ) 2021/1706 zo 14. júla 2021, ktorým sa mení a opravuje delegované nariadenie (EÚ) 2020/688, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o požiadavky na zdravie zvierat pri premiestňovaní suchozemských zvierat a násadových vajec v rámci Únie (2), sa má začleniť do Dohody o EHP.
                  
               
                     (3)
                  
                  
                     Toto rozhodnutie sa okrem iného týka právnych predpisov o živých zvieratách okrem rýb a živočíchov akvakultúry. Právne predpisy o týchto záležitostiach sa neuplatňujú na Island, ako sa uvádza v odseku 2 úvodnej časti kapitoly I prílohy I k Dohode o EHP.
                  
               
                     (4)
                  
                  
                     Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
                  
               
                     (5)
                  
                  
                     Príloha I k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Kapitola I časť 1.1 prílohy I k Dohode o EHP sa mení takto:
            
                        1.
                     
                     
                        V bode 13f [delegované nariadenie Komisie (EÚ) 2020/692] sa dopĺňa tento text:
                        „, zmenené týmto právnym predpisom:
                        
                                    —
                                 
                                 
                                    
                                       32021 R 1705: delegované nariadenie Komisie (EÚ) 2021/1705 zo 14. júla 2021 (Ú. v. EÚ L 339, 24.9.2021, s. 40).“
                                 
                              
                  
                        2.
                     
                     
                        V bode 13s [delegované nariadenie Komisie (EÚ) 2020/688] sa dopĺňa tento text:
                        „, zmenené týmto právnym predpisom:
                        
                                    —
                                 
                                 
                                    
                                       32021 R 1706: delegované nariadenie Komisie (EÚ) 2021/1706 zo 14. júla 2021 (Ú. v. EÚ L 339, 24.9.2021, s. 56).“
                                 
                              
                  
         
            Článok 2
            Znenie delegovaného nariadenia (EÚ) 2021/1705 v islandskom a nórskom jazyku a delegovaného nariadenia (EÚ) 2021/1706 v nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 19. marca 2022 pod podmienkou, že boli doručené všetky oznámenia podľa článku 103 ods. 1 Dohody o EHP (*).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 18. marca 2022
            
               
                  Za Spoločný výbor EHP
               
               
                  predseda
               
               Nicolas VON LINGEN
            
         
         
            (1)  Ú. v. EÚ L 339, 24.9.2021, s. 40.
         
            (2)  Ú. v. EÚ L 339, 24.9.2021, s. 56.
         
            (*)  Ústavné požiadavky neboli oznámené.